
Textul următor este un extras din anexele lucrării mele Zalmoxis, Zamolxis sau Gebeleizis? 


Printre asocierile insolite pe care scriitorii greci le-au făcut cu zeul geto- 
dac Zalmoxis, una este mai puțin cunoscută în țara noastră: aceea cu AStraios, 
discipolul lui Pythagoras. Lipsa de interes a istoricilor - şi chiar a altor 
cercetători - față de straniul personaj se explică prin faptul că el apare pentru 
prima oară în romanul senzaţional T& vn&p Qovin &niora - Lucrurile de necrezut 
de dincolo de (insula) Thule, scris de Antonius Diogenes, un autor puțin cunoscut, 
care a trăit spre sfârșitul sec. I sau, mai probabil, în prima jumătate a sec. al II- 
lea. 


Nu cunoaștem, din păcate, această carte decât din rezumatul patriarhului 
Photios, câteva fragmente infime de papirus! și capitolul referitor la personajul 
Astraios păstrat de Porphyrios. Este sigur însă faptul că a fost o operă influentă, 
care se mai putea citi în secolul al LX-lea; după cum spunea Maurice Croiset 
„opera lui Diogenes marchează o dată și deschide un drum. Îl deschide, de altfel, 


destul de neîndemânatic”. Pentru neo-platonicii din secolul al III-lea Antonius 


! Sigur P.Oxy LXX 4760; probabile P.Oxy XLII 3012 şi P.Oxy LXX 4761- fragmente degradate, 
rupte şi de dimensiuni reduse. P. Gen 187-0 filă, din sec. II-IIl-este incert, v. Marie Bagnoud, 
Museum Helveticum,vol. 73/2, 2016, pp. 129-153. V. şi: nota 29 de la pp. 68-69 din ediția 
textului lui Porphyrios; RE, 1. Band, coll. 2615-2616, s.v. Antonius(49);, SGL, sv. 
Diogene[ Antonius Diogenes], p.308; CHCL, vol. 1, cap. 20.6 The Greek novel, în special pp. 
683, 684, 686; Stefano Magnani, /] Viaggio di Pitea sull' Oceano, Pătron Editore, Bologna, 
2002, pp. 17-18. 


” Alfred Croiset et Maurice Croiset, Histoire de la litterature grecque, tome V, Paris, 1928, pp. 
788-790. 


Diogenes era un adevărat expert în filosofia lui Pythagoras, ceea ce se reflectă în 
parte și asupra figurii lui Zalmoxis/Zamolxis. 


Pentru problemele ridicate de reconstituirea figurii lui Zalmoxis cartea lui 
Antonius Diogenes este semnificativă pe două planuri: 


- odată cu T& vrEp Oovin &riora Zamolxis este privit din ce în ce mai mult 
în izvoarele antice nu ca un sclav al lui Pythagoras - deci primitor oarecum inert 
al învățăturilor acestuia - ci drept un om liber, discipol şi propagator al sophiei 
magistrului din Samos; 


- prin acest roman - fie el şi senzaţional/fantastic - Zalmoxis intră în marea 
literatură a lumii. 


Nu putem judeca astăzi valoarea literară a cărţii lui Antonius Diogenes; ea 
a inspirat totuși în replică Istoria adevărată a lui Lucian din Samosata și era citită 
încă după şapte secole. Pentru noi, importanța sa reală constă în cele câteva 
pasaje referitoare la geţi și regele lor divinizat încă de când era în viaţă; de aceea 
consider necesară sporirea  accesibilităţii cititorului român interesat la 
paragrafele respective, în măsura în care acestea au ajuns până la noi, fiind 
păstrate fie de Porphyrios, fie de patriarhul Photios. 


Dar cine este Astraios? 


Numele Astraios este de fapt masculinul numele zeiței Astraia. Aceasta era 
O zeiţă a dreptății, fiică a lui Zeus cu Themis, zeiţa legilor divine. Astraia a domnit 
pe pământ în timpul Vârstei de aur, apoi s-a întors în cer, unde a devenit 
constelația Fecioarei.” În cartea lui lamblichos „Despre viața pitagorică "este 
menționat Asterios, care ar fi devenit ginerele lui Pythagoras, ar fi condus pentru 
scurt timp şcoala după dispariția filosofului şi ar fi trăit până la o sută de ani. 
Unele lucrări îl menţionează de aceea și pe lamblichos printre cei care îl 
parafrazează pe Antonius Diogenes. 


Am tradus textul din Biblioteca Patriarhului Photios după versiunea 
franceză din ediția Rene Henry, vol. 2, pp. 142-144, selectând doar pasajele care 
au legătură cu Astraios sau Zalmoxis. Textul lămuritor din paranteze îmi aparține. 


SA Grimal, s. v. Astrea, p. 57. 


1. PORPHYRIOS, Viața lui Pitagora * 


10. De vreme ce Antonius Diogenes, în lucrarea sa Minunile de necrezut de 
dincolo de Thule, a relatat corect toate câte îl privesc pe filosof, m-am hotărât să nu 
trec nimic cu vederea din toate acestea. EI afirmă că Mnesarchos, tyrrhenianul, ca 
neam aparținea acelora care au colonizat insulele Lemnos, Imbros şi Skyros. De 
aici încolo, schimbându-și mereu reşedinţa, străbătu multe cetăţi, multe ținuturi 
până ce într-o bună zi găsi un copilaş culcat sub un plop mare şi înfrunzat. Se opri 
din drum şi privi micuțul așezat pe spate, care privea drept spre soare, fără a clipi. 
În gură ţinea o trestie subţire, fragilă, întocmai unui flaut. Plin de uimire, uitându- 
se la copilul care se hrănea cu o sevă picurată din plop, își dădu seama că în 
naşterea copilului era ceva divin. Aşa că îl luă cu el, ridicându-l în braţe. Odată 
stabilit la Samos a fost primit de unul din locuitorii insulei, un anume Androcles, 
care îi încredință administrarea casei sale. Deoarece trăia în condiţii foarte bune, ? 
îşi luă sarcina de a-l crește şi pe băieţel - căruia îi pusese numele de Astraios - 
alături de ceilalți trei fii ai săi, şi anume Eunostos, Tyrrhenos și Pitagora; ultimul, 
cel mai mic, a fost adoptat de Androcles. 

In cursul călătoriilor la aceste popoare, Pitagora şi-a însuşit cea mai mare parte a 
înţelepciunii sale. 


13. Urmarea a fost că Mnesarchos îl dărui pe Astraios lui Pitagora. După ce 
acceptă darul, Pitagora îl supuse pe băiat la un examen physiognomonist al 
corpului în mișcare și în stare de repaos. Apoi începu să-l educe. Filosoful inițiase 
de curând această disciplină de cunoaștere a omului cu scopul de a înțelege 
temeinic natura fiecăruia. Şi nu și-ar fi făcut din nimeni un prieten sau un discipol 


* După Porphyrios, Viaţa lui Pitagora-Viaţa lui Plotin, ed. Polirom, Iași, 1998, pp. 42-43. 
Traducerea aparține Adelinei Piatkowski. 

5 Se subînţelege: Mnesarchos. 

4 În paragrafele 11 şi 12 sunt descrise educaţia din copilărie a lui Pythagoras și călătoriile sale 
prin ţările mediteraneene. 


fără a-l fi supus în prealabil unui examen amănunțit al calităților fizice, pentru a se 
lămuri asupra naturii lui. 


14. În preajma sa se mai afla un tânăr, provenit din Tracia, numit Zalmoxis. Acest 
nume îi fusese dat deoarece de îndată ce s-a născut a fost învelit într-o piele de urs. 
Într-adevăr, tracii numesc o asemenea piele zalmos. Pitagora, care-l iubea pe băiat, 
îl instrui în ştiinţa astronomiei, în aceea a cultului sacru şi a ritualurilor datorate 
zeilor. 


7 Aici se încheie, foarte probabil, textul preluat din Antonius Diogenes, deoarece fraza următoare 
este: „Unii autori afirmă că numele tânărului era Thales”. 


2. Din Biblioteca Patriarhului PHOTIOS: 


166.ANTONIOS DIOGENES, Lucrurile de necrezut de dincolo de Thule 


„.. Dar cum nevoinţele vârstei înaintate îl împiedicau (pe Dinias să se 
întoarcă în Arcadia), acesta a fost rugat să povestească tot ceea ce a văzut el însuşi 
în rătăcirile lui (prin lume), ceea ce a aflat de la alţi martori, precum şi ceea ce știa 
din istorisirile lui Dercyllis (ascultate) la Thule, privind rătăcirile ei despre care s-a 
vorbit, şi cum - după întoarcerea ei de la Hades împreună cu Ceryllos şi cu 
Astraios - fiind deja despărțită de fratele ei, a ajuns împreună cu aceștia” la 
mormântul Sirenei; (Dinias) povesteşte ceea ce Dercyllis însăși auzise de la 


Astraios despre Pythagoras şi Mnesarchos, ceea ce Astraios aflase de la Philotis și 
priveliştea de basm pe care acesta o avea sub ochi” şi ceea ce Dercyllis, întorcându- 
se la propriile-i întâmplări, i-a povestit.” Întâmplarea a făcut ca ea !! să ajungă 
într-un oraş din Iberia, ai cărui locuitori puteau vedea în timpul nopții, însă erau 
orbi pe timpul zilei; Dercyllis a mai istorisit ce le-a făcut Astraios vrăjmașilor 
acelor locuitori, cu ajutorul unui flaut. Au fost lăsați cu multă bunăvoință să plece, 
dar au dat peste celți, neam crud și lipsit de judecată, de care au scăpat fugind 
călare; ea a vorbit de întâmplările prin care au trecut cu aceşti cai care îşi schimbau 
culoarea!”. Au ajuns la acvitani şi sunt arătate onorurile primite de Dercyllis şi 
Ceryllos, însă mai cu seamă de către Astraios, pentru că ochii acestuia se măreau și 
se micşorau, anunțând fazele lunii; el a putut pune capăt vrajbei pentru putere 
dintre regii țării: erau doi şi urmau unul după altul, după cum erau fazele lunii. De 
aceea poporul se bucura de prezenţa lui Astraios și de cea a însțitorilor lui. 


i Ceryllos şi Astraios. 

? În original: kai 79 Kată Tobc 6p00.podc ovrod uvohâec Osona. Este o expresie standard. 

10 Fraza imensă este conformă cu originalul şi este specifică stilului lui Photios de a condensa 
capitole întregi ale originalului într-o singură formulare, adeseori confuză. 

!! Dereyllis; se subînţelege „împreună cu Astraios şi Ceryllos”. 

2 Strabon preia de la Poseidonios ştirea despre caii celtiberilor care își schimbau culoarea dacă 
jeşeau din hotarele ţării lor. V. nota lui R. Henry de la 220 referitoare la acest paragraf. 


Apoi a istorisit ceea ce li s-a întâmplat ei şi lui Ceryllos la neamul Asturilor, și 
întâmplările prin care a trecut mai ales Astraios... 


Apoi, plecând de la leontini, Mantinias și Dercyllis au luat desaga lui Paapis, cu 
cărțile şi cutia lui cu ierburi; s-au urcat într-o corabie spre Rhegium şi de acolo (în 
alta) spre Metapont, unde i-a reîntâlnit Astraios, acesta vestindu-i că Paapis era pe 
urmele lor. Au trecut în ţinuturile tracilor şi (massa) geților “împreună cu Astraios, 
care se îndrepta spre prietenul său, Zamolxis; istorisirea spune cu de-amănuntul tot 
ce au văzut în timpul călătoriei, cum l-a reîntâlnit Astraios pe Zamolxis la geți, 


acesta!“ fiind considerat deja un zeu, şi ceea ce Dercyllis şi Mantinias l-au rugat pe 
Astraios să spună și să ceară pentru ei. Acolo un oracol le-a vestit că ursita lor era 
să meargă la Thule; își vor revedea părinţii, dar mai târziu. Înainte de asta vor 
cunoaşte nenorocirea şi - pentru a plăti impietatea față de părinții lor, chiar dacă 
aceasta a fost fără voie - existenţa lor se va împărți între viaţă şi moarte: vor fi vii 
noaptea, dar vor fi leşuri în timpul zilei. După ce au primit oracolul ei au părăsit 
țara şi l-au lăsat pe Astraios lângă Zalmoxis, unde era slăvit de către geți. 


15V. n. 4 de la p. 143 a lui R. Henry: „infra... e vorba de geţi şi aceasta este lectura corectă. Aici 
avem o variantă eronată, dar prezentă în toate manuscrisele lui Photios”. Acoladele îmi aparţin. 
14 : 

Zamolxis. 


